CELEX: 32017R0401
Language: hr
Date: 2017-03-07 00:00:00
Title: Provedbena uredba Vijeća (EU) 2017/401 od 7. ožujka 2017. o provedbi članka 15. stavka 3. Uredbe (EU) br. 747/2014 o mjerama ograničavanja s obzirom na stanje u Sudanu

9.3.2017   
            
            
               HR
            
            
               Službeni list Europske unije
            
            
               L 63/3
            
         PROVEDBENA UREDBA VIJEĆA (EU) 2017/401
   od 7. ožujka 2017.
   o provedbi članka 15. stavka 3. Uredbe (EU) br. 747/2014 o mjerama ograničavanja s obzirom na stanje u Sudanu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 747/2014 od 10. srpnja 2014. o mjerama ograničavanja s obzirom na stanje u Sudanu i o stavljanju izvan snage uredbi (EZ) br. 131/2004 i (EZ) br. 1184/2005 (1), a posebno njezin članak 15. stavak 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 10. srpnja 2014. donijelo Uredbu (EU) br. 747/2014.
            
         
               (2)
            
            
               Odbor Vijeća sigurnosti Ujedinjenih naroda osnovan na temelju Rezolucije Vijeća sigurnosti Ujedinjenih naroda 1591 (2005) 12. siječnja 2017. ažurirao je informacije o četirima osobama koje podliježu mjerama ograničavanja.
            
         
               (3)
            
            
               Prilog I. Uredbi (EU) br. 747/2014 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog I. Uredbi (EU) br. 747/2014 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. ožujka 2017.
      
         
            Za Vijeće
         
         
            Predsjednik
         
         L. GRECH
      
   
   
      (1)  SL L 203, 11.7.2014., str. 1.
   
   
      PRILOG
      Unosi u vezi s dolje navedenim osobama koje se nalaze niže na popisu zamjenjuju se sljedećim unosima:
      
         „1.   ELHASSAN, Gaffar Mohammed
         
            Također poznat kao: Gaffar Mohmed Elhassan
         
            Položaj: general-bojnik i zapovjednik zapadne vojne oblasti za sudanske oružane snage (SAF).
         
            Nacionalni identifikacijski broj: identifikacijska iskaznica bivšeg pripadnika oružanih snaga broj 4302
         
            Datum rođenja: 24. lipnja 1952.
         
            Adresa: El Waha, Omdurman, Sudan.
         
            Datum uvrštenja na popis UN-a: 25. travnja 2006.
         
            Ostale informacije: umirovljen iz sudanske vojske. Poveznica za internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5282254
         
            Informacije iz sažetka razloga za uvrštavanje na popis Odbora za sankcije:
         
         Skupina stručnjaka izvješćuje da im je general-bojnik Gaffar Mohammed Elhassan priopćio kako je imao izravno operativno zapovjedništvo (ponajprije taktičko zapovjedništvo) nad svim elementima sudanskih oružanih snaga u Darfuru za vrijeme dok je bio zapovjednik zapadne vojne oblasti. Elhassan je na položaju zapovjednika zapadnog vojnog područja bio od studenoga 2004. (približno) do početka 2006. Skupina stručnjaka raspolaže informacijom da je Elhassan bio odgovoran za kršenja stavka 7. RVSUN-a 1591 jer je temeljem tog položaja zahtijevao (iz Kartuma) i odobrio (od 29. ožujka 2005.) prijenos vojne opreme u Darfur bez prethodnog odobrenja Odbora osnovanog na temelju Rezolucije 1591. Sam Elhassan priznao je skupini stručnjaka da su letjelice, motori za letjelice i druga vojna oprema uneseni u Darfur iz drugih dijelova Sudana između 29. ožujka 2005. i prosinca 2005. Primjerice, izvijestio je skupinu stručnjaka da su dva borbena helikoptera Mi-24 bez odobrenja unesena u Darfur između 18. i 21. rujna 2005. Također se može osnovano pretpostaviti da je Elhassan kao zapovjednik zapadne vojne oblasti bio izravno odgovoran za odobravanje napadačkih vojnih letova u području oko Abu Hamre 23. i 24. srpnja 2005. te u području Jebel Moon u Zapadnom Darfuru 19. studenoga 2005. Borbeni helikopteri Mi-24 sudjelovali su u objema operacijama i navodno su u oba navrata otvorili vatru. Skupina stručnjaka izvješćuje da joj je Elhassan priopćio kako je osobno odobrio zahtjeve za zračnu podršku i druge zračne operacije kao zapovjednik zapadne vojne oblasti. (vidjeti Izvješće skupine stručnjaka, S/2006/65, stavci od 266. do 269.) General-bojnik Gaffar Mohammed Elhassan takvim je djelovanjem prekršio mjerodavne odredbe RVSUN-a 1591 i stoga ispunjava kriterije da ga Odbor uvrsti na popis osoba koje podliježu sankcijama.
         2.   ALNSIEM, Musa Hilal Abdalla
         
            Također poznat kao: (a) (Sheikh) Musa Hilal; (b) Abd Allah; (c) Abdallah; (d) AlNasim; (e) Al Nasim; (f) AlNaseem; (g) Al Naseem; (h) AlNasseem; (i) Al Nasseem
         
            Položaj: (a) član Nacionalne skupštine Sudana, (b) sudanski predsjednik 2008. imenovao ga je posebnim savjetnikom pri Ministarstvu za savezna pitanja, (c) vrhovni vođa plemena Jalul u Sjevernom Darfuru
         
            Datum rođenja: (a) 1. siječnja 1964.; (b) 1959.
         
            Mjesto rođenja: Kutum
         
            Adresa: (a) Kabkabiya, Sudan (b) Kutum, Sudan (boravište: Kabkabiya i grad Kutum, Sjeverni Darfur, boravio je u Kartumu)
         
            Putovnica: diplomatska putovnica broj D014433, izdana 21. veljače 2013. (istječe 21. veljače 2015.)
         
            Identifikacijska oznaka: broj potvrde o državljanstvu: A0680623.
         
            Datum uvrštenja na popis UN-a: 25. travnja 2006.
         
            Ostale informacije: Poveznica za internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5795065
         
            Informacije iz sažetka razloga za uvrštavanje na popis Odbora za sankcije:
         
         U izvješću organizacije Human Rights Watch navodi se da raspolažu dopisom lokalnog ureda Vlade u Sjevernom Darfuru od 13. veljače 2004. u kojem se ‚sigurnosnim jedinicama na toj lokaciji’ zapovijeda da ‚dopuste aktivnosti mudžahedina i dragovoljaca pod zapovjedništvom šeika Muse Hilala u područjima [Sjevernog Darfura] i da osiguraju zadovoljenje njihovih osnovnih potreba’. Dana 28. rujna 2005. 400 pripadnika arapskih milicija izvelo je napad na sela Aro Sharrow (uključujući tamošnji kamp za interno raseljene osobe), Acho i Gozmenu u Zapadnom Darfuru. Također smatramo da je Musa Hilal bio prisutan tijekom napada na kamp za interno raseljene osobe u selu Aro Sharrow: njegov sin ubijen je u napadu Sudanske oslobodilačke vojske na Shareiju tako da je on od tada provodio osobnu krvnu osvetu. Može se osnovano pretpostaviti da je on kao vrhovni vođa bio izravno odgovoran za te postupke i da je odgovoran za povrede međunarodnog humanitarnog prava i međunarodnog prava o ljudskim pravima te za druge zločine.
         3.   SHARIF, Adam Yacub
         
            Također poznat kao: (a) Adam Yacub Shant; (b) Adam Yacoub
         
            Položaj: zapovjednik Sudanske oslobodilačke vojske (SLA)
         
            Datum rođenja: otprilike 1976.
         
            Datum uvrštenja na popis UN-a: 25. travnja 2006.
         
            Ostale informacije: navodno preminuo 7. lipnja 2012. Poveznica za internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5283783
         
            Informacije iz sažetka razloga za uvrštavanje na popis Odbora za sankcije:
         
         Vojnici Sudanske oslobodilačke vojske pod zapovjedništvom Adama Yacuba Shanta prekršili su sporazum o prekidu vatre napadom na vojni kontingent sudanske vlade koji je pratio konvoj kamiona nedaleko od Abu Hamre u Sjevernom Darfuru 23. srpnja 2005., pri čemu su ubijena tri vojnika. Nakon napada izvršena je pljačka vojnog oružja i streljiva Vlade. Skupina stručnjaka raspolaže informacijama prema kojima se napad vojnika Sudanske oslobodilačke vojske dogodio i prema kojima je jasno da je bio organiziran; slijedom toga, bio je pomno planiran. Stoga se može osnovano pretpostaviti, kako je zaključila skupina stručnjaka, da je Shant, kao potvrđeni zapovjednik Sudanske oslobodilačke vojske u tom području, morao znati za napad i da ga je odobrio ili zapovjedio. Stoga on snosi izravnu odgovornost za napad i ispunjava kriterije za uvrštavanje na popis.
         4.   MAYU, Jibril Abdulkarim Ibrahim
         
            Također poznat kao: General Gibril Abdul Kareem Barey; ‚Tek’; Gabril Abdul Kareem Badri
         
            Položaj: zapovjednik na terenu Nacionalnog pokreta za reforme i razvoj (NMRD).
         
            Datum rođenja:1. siječnja 1967.
         
            Mjesto rođenja: okrug Nile, El-Fasher, El-Fasher, Sjeverni Darfur
         
            Državljanstvo: sudansko po rođenju
         
            Adresa: Tine, Sudan (boravište: Tine, na sudanskoj strani granice s Čadom)
         
            Nacionalni identifikacijski broj: (a) 192-3238459- 9, (b) potvrda o državljanstvu izdana na temelju rođenja: 302581
         
            Datum uvrštenja na popis UN-a:25. travnja 2006.
         
            Ostale informacije: Poveznica za internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5795071
         
            Informacije iz sažetka razloga za uvrštavanje na popis Odbora za sankcije:
         
         Mayu je odgovoran za otmicu osoblja misije Afričke unije u Sudanu (AMIS) u Darfuru tijekom listopada 2005. Mayu otvoreno pokušava zastrašivanjem omesti misiju AMIS; primjerice, prijetio je rušenjem helikopterâ Afričke unije (AU) u području Jebel Moon u studenome 2005. Takvim postupcima Mayu je jasno prekršio RVSUN 1591 time što je predstavljao prijetnju stabilnosti u Darfuru te ispunjava kriterije da ga Odbor uvrsti na popis osoba koje podliježu sankcijama.”